Sommer, sol, øl og musik. Det er sommer, og det rimer for mange på festival. Men er du ikke én af dem, der for lysår siden har sikret sig en billet til årets festivaler, kan det koste dig dyrt, hvis du falder i svindlernes billetfælder. Svindlerne sidder ifølge Digitaliseringsstyrelsen klar online, når du i et sidste desperat øjeblik forsøger at få adgang til at opleve Lukas Graham og Dizzy Mizz Lizzy på Nibe Festival. - Festivaler er glade begivenheder, hvor man kan hygge sig med sine venner og familie henover sommeren, siger Lars Bønløkke Lê, der er konstitueret vicedirektør i Digitaliseringsstyrelsen. - Desværre ser vi, at de digitale svindlere aldrig holder ferie og udnytter muligheden til at svindle borgerne økonomisk via online handel af festivalbilletter, siger han. Derfor anbefales det at følge visse retningslinjer for at undgå at blive snydt. Udover Nibe Festival afholdes der i Nordjylland festivaler som Læse Live og Vesterhavsrock.

Referat:
Pas på billethajer, hvis du er på jagt efter en festivalbillet i 11. time.